Ekirwadde ekimanyiddwa nga Peste des Petits Ruminants-PPR ngaye Kiwumpuli w’embuzi, kizinzeeko district ye Wakiso.
Embuzi ezikunukkiriza mu 30 zifudde, abasawo nebatabuka olwabalunzi abamu abatunda ensolo ezirwadde.
Okusinziira ku Dr Andrew Kiwango omu ku basawo b’ebisolo mu district ye Wakiso,ekirwadde kino kyatandikira mu Karamoja era nga kyatandikira mu mbuzi ekika kya maleeto, kati kikwata n’embuzi ennansi.
Muwaso Andrew Kiwango agambye nti nga bategeka okugema embuzi zonna mu district eno wiiki eno etandise, basabye abalunzi obutageza kumala gagula nakutabikiriza bisolo mu mbuzi zabwe.
Asabye abasawo n’abakinjaagi okwekengera ebisolo ebirwadde naddala embuzi balame kubitabikiriza mu biramu, nti kubanga kizuuliddwa nti abalunzi olw’obutayagala kufiirwa, mu kifo ky’okwokya oba okuziika eziba zirwadde ziveewo, ate bazitwala mu katale nebazitunda.
Embuzi erina kiwumpuli efuna ssenyiga omungi, amabwa ku mimwa n’ebirala.
Bisakiddwa: Kawuma Masembe
lug_Latn lug_Latn lug_Latn lug_Latn lug_Latn lug_Latn knc_Latn